stanford-oval/wikipedia huggingface dataset:
Nara-kausi
Kansainväliset suhteet

Nara-hovi toi aggressiivisesti Japaniin kiinalaista kulttuuria lähettämällä Tang-hoviin diplomaattisia lähettiläitä joka 20 vuosi (Kentō-shi, 遣唐使). Monet japanilaiset opiskelijat, sekä maallikot että buddhalaiset papit, opiskelivat Chang'anissa ja Luoyangissa. Eräs Abe no Nakamaro -niminen oppilas läpäisi keisarillisen virkamieskokeen ja pääsi Kiinan hallintoon. Hän palveli Annamin (kiinalaisen Vietnamin) kenraalikuvernöörinä vuosina 761–767. Monet opiskelijat, kuten Kibi no Makibi, korotettiin korkeisiin virkoihin Japanissa.
Tang-Kiina ei ikinä lähettänyt Japaniin virallisia lähettiläitä. Paikallinen kiinalainen hallitus kylläkin lähetti Japaniin retkikunnan palauttaakseen maahan japanilaiset Balhaen kautta Kiinaan tulleet lähettiläät. Kiinalaiset eivät kuitenkaan pystyneet palaamaan kotimaahansa An Shi -kapinan vuoksi, ja joutuivat jäämään Japaniin.
Suhteet korealaiseen Sillan kuningaskuntaan olivat alun perin rauhalliset, ja valtioiden välillä oli säännölliset diplomaattiset suhteet. Balhaen valtion nousu pohjoisessa kuitenkin teki Japanin ja Sillan suhteesta epävakaan. Balhae lähetti ensimmäisen retkikuntansa Naraan vuonna 728, ja lähettiläät otettiin vastaan Goguryeon seuraajina – Japani oli liittoutumut Goguryeon kanssa ennen kuin Silla yhdisti Korean kolme kuningaskuntaa. Diplomaattinen ja taloudellinen kanssakäyminen Balhaen kanssa jatkui, kunnes Liao-dynastia valloitti Korealaisen kuningaskunnan 900-luvulla.
Aiheesta muualla

Kuvia tai muita tiedostoja aiheesta Nara-kausi Wikimedia Commonsissa
Tōdai-jin suuri Buddha
Natascha McElhone

Natascha McElhone vuonna 2009.
Natascha McElhone (alk. Taylor) (s. 14. joulukuuta 1971) on englantilainen näyttelijä, joka on esiintynyt muun muassa elokuvassa Truman Show ja televisiosarjassa Californication.
Elämä > Tausta

McElhone syntyi Hampsteadissa, Lontoossa journalistivanhemmille, jotka erosivat tyttären ollessa kaksivuotias. Hän harrasti irlantilaista tanssia kuusivuotiaasta 12-vuotiaaksi ja opiskeli St. Mary's Hall School for Girlsissä sekä myöhemmin London Academy of Music and Dramatic Artissa, josta hän valmistui vuonna 1993.
19. toukokuuta 1998 McElhone meni naimisiin plastiikkakirurgi Martin Hirigoyen Kellyn kanssa, joka kuoli 20. toukokuuta 2008 kotiportailleen Lontoossa. Parilla on kolme poikaa (s. 2000, 2003 ja 2008), joista nuorin syntyi viisi kuukautta isänsä kuoleman jälkeen.[lähde? ]
Elämä > Ura

McElhone on saavuttanut mainetta sekä teatterista, televisiosta että elokuvista. Varhaiseen uraan kuuluu esiintyminen muun muassa televisiosarjassa Bergerac 19. tammikuuta 1991.
McElhone teki elokuvadebyyttinsä Vuodet Picasson kanssa -elokuvassa vuonna 1996. Toinen tunnettu elokuvarooli oli Truman Show’ssa vuonna 1998.
Vuonna 2002 McElhone nähtiin elokuvassa Solaris. Rooli toi hänelle ehdokkuudet Irlannin IFTA-palkintoon ja Academy of Science Fiction, Fantasy & Horror Filmsin Saturn-palkintoon.[lähde? ]
Aiheesta muualla

Natascha McElhone Internet Movie Databasessa. (englanniksi)
Natascha-mcelhone.net, ihailijasivu (Arkistoitu – Internet Archive) (englanniksi)
Nokia Asha

| Nokia Asha |
| --- | --- |

 Nokia Asha 302
Valmistaja:  Nokia (2011–2014)  Microsoft Mobile (2014) 
Julkaistu:  2011
Infobox OKNimi-testi OK: 
Nokia Asha oli  Nokian ja myöhemmin Microsoft Mobilen valmistama matkapuhelintuoteperhe. Tuoteperheen myynti aloitettiin lokakuussa 2011. Asha on hindiä ja tarkoittaa toivoa.
Vuonna 2014 Microsoft ilmoitti lopettavansa Asha-malliston.
Tammikuussa 2018 ilmoitettiin Asha-brändin siirtyneen HMD Globalin omistukseen.
Asha-mallit

Nokia Asha 200 (2011)
Nokia Asha 201 (2011)
Nokia Asha 203 (2012)
Nokia Asha 205 (2012)
Nokia Asha 230 (2014)
Nokia Asha 300 (2011)
Nokia Asha 302 (2012)
Nokia Asha 303 (2011)
Nokia Asha 305 (2012)
Nokia Asha 306 (2012)
Nokia Asha 308 (2013)
Nokia Asha 309 (2012)
Nokia Asha 310 (2013)
Nokia Asha 311 (2012)
Nokia Asha 501 (2013)
Nokia Asha 503 (2013)
Nilkantha

Nilkanthan kaupunki Nepalin kartalla.
Nilkanthan sijainti Dhadingin piirikunnassa käy ilmi kartalta.
Nilkantha (nepaliksi निलकण्ठ) on kaupunki Nepalin Bagmatin vyöhykkeellä, linnuntietä noin 48 kilometriä Kathmandusta länsiluoteeseen. Kaupunki on perustettu 2014, ja se on 336 067 asukkaan (2011) Dhadingin piirikunnan hallinnollinen keskus. Kaupungin pohjana toimineen Nilkanthan kylä(kehitys)komitean (VDC) alueen väkiluku oli 20 182 (2011). Vuonna 2014 siihen yhdistettiin kolme muuta kyläkomiteaa (VDC): Sunaulabazar, Murali Bhanjyang ja Sangkosh. Uuden kaupungin laskennalliseksi asukasluvuksi tuli 39 578 (2011). Maantieteellisesti laajan ja vuoristoisen Nilkanthan keskuksena toimii Dhadingbesin taajama, joka oli aiemmin Dhadingin piirikunnan keskuskylä.
Nastrovanjärvi

| Nastrovanjärvi Nastrovas ezers |
| --- | --- |
Valtiot:  Latvia
Kunnat:  Viļakan kunta
Koordinaatit:  57°11′42″N, 27°33′59″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Vjadan valuma-alue
Laskujoki:  Vāda (Vjada) Tepenīcaan
Mittaustietoja
Pituus:  0,81 km 
Leveys:  0,45 km 
Pinta-ala:  23,5 ha  
Tilavuus:  0,00059 km³ 
Keskisyvyys:  2,5 m 
Suurin syvyys:  3,5 m 
 fiNastrovanjärvi 
Nastrovanjärvi (latv. Nastrovas ezers) on järvi Latviassa Viļakan kunnassa.
Maantietoa

Järvi on 810 metriä pitkä, 450 metriä leveä ja sen pinta-ala on 24 hehtaaria. Sen silmiin pistävin piirre on järvelle työntyvä 200 metriä pitkä niemi. Järvi on saareton ja sen rannat ovat metsämaata lukuun ottamatta länsipään peltomaita. Järven koillisosa on yli kolme metriä syvä, kun taas lounaisosa on alle kolmimetrinen. Syvimmät kohdat sijaitsevat aivan järven koillispäässä. Järven asutus muodostuu muutamasta talosta, joille tulee tiet tieltä P42, joka ohittaa järven sen itäpuolelta. Järven laskuoja laskee viereiseen Tepenīcanjärveen. Järvellä toimii matkailuyritys ja siinä on uimaranta.
Luontoarvoja

Järven vesi on ruskean väristä. Sen rannat ovat loivia ja soistuneita, mutta paikoin esiintyy jyrkkiäkin rantoja. Järven pohja on kuitenkin tasainen ja mutainen. Järvessä on kohtuullisen paljon kalalajeja: ankerias, sorva, suutari, ruutana, made, lahna, kiiski, särki, ahven ja hauki. Järvessä esiintyy myös jokirapu.
Vesistösuhteita

Nastrovanjärvi sijaitsee Vādan valuma-alueella. Vāda (ven. Вяда, Vjada) on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven lounaispäähän laskee sama Vāda, joka lähtee eteenpäin järven koillispäästä. Tulevan ojan metsäinen ympäristö on luonnonsuojelualuetta. Pois laskevia ojia on kaksi, mutta ne yhtyvät pian yhdeksi ojaksi. Oja virtaa aluksi Tepenīcanjärven läpi ja kasvaa pian joeksi, joka laskee alempana Latvian ja Venäjän rajan yli ja yhtyy Velikajaan Venäjällä.
Huomautuksia

1 2 3 4  Kohteen pituus, leveys ja ympäristön kasvillisuus sekä asutus on tarkistettu Google Earth-karttapalvelusta käyttäen  järven koordinaatteja.
↑  Järven tilavuus on laskettu kertomalla järven pinta-ala sen keskisyydellä.
1 2 3 4  Teksti on osittain käännös latviankielisestä artikkelista lv:Nastrovas ezers, jonka tiedot on vielä tarkistamatta muista lähteistä.
Käännös suomeksi
Night Is Young

| ”Night Is Young” Nelly Furtado |
| --- | --- | --- |

Singlen tiedot
 Albumilta: The Best Of Nelly Furtado
 Julkaistu: 3. lokakuuta 2010
 Formaatti: CD single, digitaalinen lataus
 Tuottaja(t): Salaam Remi
 Tyylilaji: Dance
 Kesto: 03.54
 Levy-yhtiö: Nelstar
Nelly Furtadon muut singlet
| ”Hot 'n' Fun” 2010 | ”Night Is Young” 2010 | ”Big Hoops (Bigger The Better)” 2012 |
”Night Is Young” on laulu kanadalaiselta laulaja-lauluntekijä Nelly Furtadolta, ja ensimmäinen single ensimmäiseltä kokoelma-albumiltansa The Best Of Nelly Furtado. Laulun on kirjoittanut Furtado itse, Staybent Krunk-Delic ja Salaam Remi, joka tuotti laulun.
Taustaa

”Night Is Young” oli vuotanut nettiin alkuvuodesta 2010 nimellä ”Free”. Se luultiin olevan Furtadon uudella albumilla Lifestyle, jota myöhemmin lykättiin. Lopulta se liitettiin kokoelma-albumille The Best of Nelly Furtado yhtenä kolmesta uudesta kappaleesta. Kappale sai ensi-iltansa virallisesti 3. lokakuuta 2010 BBC Radio 1:llä. Laulu on tyyliltään tanssi-elektroninen ja sanoitukset viittaavat sanontaan Carpe diem, nauttia elämästä, rakkaudesta ja hauskanpidosta.
Julkaisuhistoria

| Alue | Julkaistu | Formaatti | Levy-yhtiö |
| --- | --- | --- | --- |
| Iso-Britannia  | 3.10.2010 | Radio | Geffen Records |
Nokitatti

| Nokitatti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Boletales
Heimo::  Boletaceae
Suku::  Lehmäntatit Leccinum
Laji::  variicolor
Kaksiosainen nimi
 Leccinum variicolor  Watling 
Katso myös
   Nokitatti Commonsissa 
Infobox OKNimi-testi OK: 
Nokitatti (Leccinum variicolor) on hyvä ruokasieni. Sen lakki on 5–15 cm leveä, kupera ja kyhmypintainen. Väriltään se on harmaa tai harmaanmusta. Malto on valkoista, leikkauspinnoissa heikosti punertuvaa. Sieni kasvaa koivun seuralaisena kosteissa metsissä, kuten suon reunoilla, kesästä syksyyn. Suomessa sitä tavataan yleisenä koko maassa.
Wikikirjasto
Nurmijärven seurakuntatalo

| Nurmijärven seurakuntatalo Jongunjoen rajaseutukirkko |
| --- | --- |

Sijainti:  Salmentaus 5, Nurmijärvi, Lieksa
Koordinaatit:  63°31′34.5″N, 29°59′27.2″E
Seurakunta:  Lieksan seurakunta
Rakentamisvuosi:  1948
Suunnittelija:  Rafael Blomstedt
Materiaali:  puu
Istumapaikkoja:  50
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kellotapuli.
Nurmijärven seurakuntatalo, alkujaan Jongunjoen rajaseutukirkko, on Lieksan Nurmijärvellä sijaitseva arkkitehti Rafael Blomstedtin suunnittelema puinen torniton pitkäkirkko, joka vihittiin käyttöön 18. heinäkuuta 1948. Kirkkosalin lisäksi tiloihin kuuluu kaksi seurakuntasalia ja aikoinaan asuinkäytössä ollut huoneisto. Kirkkosalin erikoisuutena ovat neliönmuotoiset mäntyviilulevyt. Kirkon pinta-ala on 100 neliötä ja siellä on noin 50 istumapaikkaa. Erillinen puinen kellotapuli rakennettiin 1956, kellot ovat samalta vuodelta. Alttarilla on Harry Kivijärven veistos Krusifiksi. Kirkollista toimintaa varten oli aikanaan olemassa rajaseututoimikunta, jolla oli rajaseutusisar ja rajaseutupappi, joka asui kirkon yhteydessä. Toiminta-alue eli rajaseutupiiri käsitti myös Kuhmon puolella olevan Jonkerin kylän. Tästä syystä rakennusta nimitetään yhä rajaseutukirkoksi, vaikka se onkin nyt Lieksan seurakunnan käytössä.
No Broken Hearts

| ”No Broken Hearts” Bebe Rexha ft>  Nicki Minaj |
| --- | --- | --- |

Singlen tiedot
 Äänitetty : 2015
 Julkaistu: 16. maaliskuuta 2016
 Formaatti: digitaalinen lataus
 Tuottaja(t): The Invisible Men, Salt Wives
 Tyylilaji: urban-pop, klubi
 Kesto: 03.59
 Levy-yhtiö: Warner Records, Island Records
Bebe Rexhan muut singlet
| ”Me, Myself & I” 2015 | ”No Broken Hearts” 2016 | ”In the Name of Love” 2016 |
Nicki Minajin muut julkaisut
| ”Down in the DM (Remix)” 2016 | ”No Broken Hearts” 2016 | ”Side to Side” 2016 |
No Broken Hearts on yhdysvaltalaisen laulajan-lauluntekijän Bebe Rexhan musiikkikappale, jolla vierailee myös yhdysvaltalaisräppäri Nicki Minaj. Sen julkaisivat Warner Records ja Island Records digitaalisesti ladattavana singlenä 16. maaliskuuta 2016. Kappaleen ovat sanoittaneet Rexha, Minaj, Koko LaRoo, Kgaugelo Nalane sekä Jacob Kasher Hindlin ja sen tuottivat The Invisible Men sekä Saltwives. Kappaleen musiikkivideon ohjasi Dave Meyers ja se julkaistiin 7. huhtikuuta 2016.
"No Broken Hearts" oli kaupallisesti huono menestys, sen päästyä singlelistalle ainoastaan Saksassa. Artistien kotimaassa Yhdysvalloissa kappaleen paras saavutus oli Billboardin Mainstream Top 40-listan sija 30. Rexha on esittänyt kappaleen livenä muun muassa Jimmy Kimmel Livessä 6. toukokuuta ja The Late Late Show with James Cordenissa 16. kesäkuuta 2016.
Käännös suomeksi
My Little Eye

| My Little Eye |
| --- | --- |

Ohjaaja:  Marc Evans
Käsikirjoittaja:   David Hilton  James Watkins 
Tuottaja:  Jon Finn
Säveltäjä:  Flood
Kuvaaja:  Hubert Taczanowski
Pääosat:   Sean Cw Johnson  Kris Lemche  Stephen O'Reilly  Laura Regan  Jennifer Sky 
Valmistustiedot
Valmistusmaa:  Yhdistynyt kuningaskunta Yhdysvallat, Ranska, Kanada
Tuotantoyhtiö:  Studio Canal
Levittäjä:  Universal Studios Netflix
Ensi-ilta:  2002
Kesto:  97 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
My Little Eye (My Little Eye) on vuonna 2002 ensi-iltansa saanut Marc Evansin ohjaama brittiläinen kauhuelokuva.
Juoni

Elokuva on kauhujännäri viidestä nuoresta, jotka osallistuvat internetissä näkyvään tosi-tv-ohjelmaan. Jos nuoret kestävät syrjäisessä talossa yhdessä puoli vuotta, he voittavat miljoona dollaria. Jos joku poistuu, kukaan ei saa mitään. Elokuvassa tapahtumia seurataan muka taloon ripoteltujen nettikameroiden heikkolaatuisten kuvien välityksellä, eli yleisö näkee saman kuin tarinan nettiohjelman katsoja.
Arvioita

Helsingin Sanomien Mikko-Pekka Heikkinen kiteyttää elokuvan visuaalisesti näppäräksi mutta laiskasti kirjoitetuksi kauhujännäriksi. ”Lupaava kehittely isketään kiveen lopussa, kun juoneen kätketty yllätys paljastetaan. Seuraa ikävän tunkkainen verilöyly, jolle ei löydy perusteita elokuvan sisäisestä logiikasta.” Film-O-Holic.com-elokuvasivuston Juha Wakosen mielestä elokuvassa yhdistyvät The Blair Witch Project ja Big Brother varsin onnistuneesti. ”Evansin My Little Eye herättelee kysymyksiä siitä, kuka haluaa katsoa ’todellisia’ äärimmäisyyksiä kotisohvansa nurkasta ja miten pitkälle tuottajat ovat valmiita menemään.”
Nilgirivuoret

Nilgirivuoret
Nilgirivuoret (tamiliksi நீலகிரி; "siniset vuoret") on vuoristo eteläisessä Intiassa Tamil Nadun ja Keralan osavaltioissa. Se on osa Deccanin ylängön länsireunan muodostavaa Länsi-Ghatien vuoristoa.
Vuoret nousevat jyrkästi ympäröivältä tasangolta 1 800–2 400 metrin korkeuteen. Nilgirivuorten korkein kohta on 2 637 metrin korkuinen Doddabetta.
Vuoristoon on perustettu niiden ainutlaatuista luontoa suojeleva Nilgirin biosfäärialue, joka kuuluu Unescon Ihminen ja biosfääri -ohjelmaan.
Vuoristossa kulkeva rautatie, Nilgiri Mountain Railway, on Unescon maailmanperintökohde.
Näkymä Nilgirivuorilta. Kuvan alaosassa voi nähdä teeviljelmiä.
Teeviljelmiä.
Aurinkoiset huiput, sumu- tai pilvikerros alavammalla seudulla.
Sadepilviä.
Hammasrattailla varustettu Nilgirivuorten rautatie.
Aiheesta muualla

Kuvia tai muita tiedostoja aiheesta Nilgirivuoret Wikimedia Commonsissa
Nattens Madrigal

| Nattens Madrigal Ulver |
| --- | --- | --- |

Studioalbumin tiedot
 Äänitetty : 1995
 Julkaistu: 3. maaliskuuta 1996
 Tyylilaji: black metal
 Kesto: 43.58
 Levy-yhtiö: Century Black
Ulverin muut julkaisut
| Kveldssanger 1995 | Nattens Madrigal 1996 | The Trilogie - Three Journeyes through the Norwegian Netherworlde 1998 |
Nattens madrigal - Aatte hymne til ulven i manden (Yön madrigaali - kahdeksan hymniä sudelle ihmisessä) on norjalaisen black metal -yhtyeen Ulverin kolmas studioalbumi. Se on konseptialbumi, ja kertoo ihmisestä joka, Saatanan pyrkimyksien kautta, antaa periksi lykantropialle ja pedolle sisällään. Se on jyrkkä muutos yhtyeen edelliseltä albumilta, Kveldssangerilta, joka oli täysin akustinen albumi. Väitetään, että albumi äänitettiin ulkona norjalaisessa metsässä, ja että tästä johtuu albumin huono äänenlaatu.
Kappaleet

Hymn I: Of Wolf and Fear – 6.16
Hymn II: Of Wolf and the Devil – 6.21
Hymn III: Of Wolf and Hatred – 4.48
Hymn IV: Of Wolf and Man – 5.21
Hymn V: Of Wolf and the Moon – 5.14
Hymn VI: Of Wolf and Passion – 5.48
Hymn VII: Of Wolf and Destiny – 5.32
Hymn VIII: Of Wolf and the Night – 4.38
Kokoonpano

Garm – laulu, sanoitukset
Håvard Jørgensen – kitara
Torbjørn Pedersen (Aismal) – kitara
Erik Olivier Lancelot (AiwarikiaR) – rummut
Skoll – basso
Anders G. Offenberg Jr. – miksaus
Audun Strype – miksaus
Helge Sten – miksaus
Tanya "Nacht" Stene – albumin kansikuva, valokuvaus
Mortern Andersen – valokuvaus
Helene Broch – valokuvaus
Torgrim Røvreit – valokuvaus
Aiheesta muualla

Nattens Madrigal Discogsissa. (englanniksi)
Albumi Nattens Madrigal Encyclopaedia Metallum -sivustolla (englanniksi)
Nilivaaran piiri

| Nilivaaran piiri |
| --- | --- |
 Nilivaaran kirkko
 fiNilivaaran piiri 
 67°13′26″N, 21°36′07″E 
Valtio:   Ruotsi
Maakunta:  Lappi
Lääni:  Norrbottenin lääni
Kunta:  Jällivaaran kunta
Piirikoodi:  324022
Väestö
Väkiluku (2022):  288 
Nilivaaran piiri (ruots. Nilivaara distrikt) sijaitsee Jällivaaran kunnassa Ruotsissa. Sen väkiluku on 288  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Jällivaaran kunnan piirit
Naton sotilasoperaatiot

Syyskuun 11. päivän terroriteot saivat Naton vetoamaan peruskirjan viidenteen artiklaan ensimmäistä kertaa.
Naton sotilasoperaatiot alkoivat neljäkymmentä vuotta sen jälkeen, kun Pohjois-Atlantin puolustusliitto Nato oli perustettu vuonna 1949. Perustajiin kuuluivat 12 Euroopan maata sekä Yhdysvallat ja Kanada. Ensimmäiset vuosikymmenet Nato lähinnä piti kokouksia ja harjoitti Neuvostoliiton tutkavalvontaa. Kun kylmä sota päättyi Neuvostoliiton hajoamiseen vuonna 1991, kollektiivinen puolustus jäi pienempään rooliin ja Naton toiminnassa alkoivat korostua kriisinhallinta ja avustustehtävät. Niitä kertyi 2020-luvulle tultaessa yli kaksikymmentä. Nato on osallistunut myös neljään suureen sotilaalliseen konfliktiin 2020-luvulle mennessä.
Bosnian sota 1992–1995

Vuonna 1992 Nato asetettiin valvomaan YK:n asettamia lento- ja asevientialueita. Vuonna 1994 nähtiin ensimmäinen lentokieltoon liittyvä taistelutehtävä, kun F-16-hävittäjät tuhosivat Banja Lukan yllä 28. helmikuuta 1994 neljä Bosnian serbiarmeijan hävittäjä-pommittajaa.
Vuonna 1995 YK:n hollantilaiset rauhanturvaajat seurasivat, kun Bosnian serbit tappoivat Srebrenicassa yli 7 000 bosniakkia, jotka olivat paenneet turvaan kaupunkiin. Nato teki YK:n rauhanturvaajien pyynnöstä ilmaiskuja, jotka kohdistuivat Bosnian serbijohtoon ja sotilastukikohtiin. Tämä pakotti serbit Daytonin rauhansopimukseen joulukuussa 1995. Rauhansopimuksen jälkeen Nato jatkoi kriisinhallintaa ja rauhanturvaamistoimia vuoteen 2004 saakka.
Jugoslavian pommitukset ja Kosovon sota 1999

Nato pommitti Jugoslaviaa 78 päivää operaatiossa Allied Force. Se jatkui Kosovossa maaliskuusta kesäkuuhun. Pommitusten taustalla oli Jugoslavian presidentin Slobodan Miloševićin suunnitelmallinen etninen väkivalta maan albaaniväestöä kohtaan. Pommitukset tappoivat noin 500 siviiliä. Naton läsnäolo jatkui Kfor-rauhaturvaoperaationa. Pommitusten tarkoitus oli pysäyttää Jugoslavian väitetty "Operaatio Hevosenkenkä", jonka tarkoituksena olisi ollut tappaa Kosovon albaaniväestö tai ajaa heidät Albanian puolelle. Kyseessä olisi ollut Jugoslavian kansanarmeijan toteuttama albaaniväestön kansanmurha. Pommitus toteutettiin operaatiosta saatujen tiedustelutietojen perusteella.
Afganistanin sota 2001–2021

Vuosina 2003-2014 Nato  johti Isaf-kriisinhallintaoperaatiota Afganistanissa ja sen jälkeen tuki Afganistanin turvallisuusjoukkoja vuoteen 2021 saakka, jolloin maasta vetäydyttiin. Suurimmillaan Isaf oli vuonna 2012. Tällöin siihen kuului 130 000 sotilasta ja muuta työntekijää. Afganistan merkitsi Natolle pitkää ja vaikeaa hanketta. Se päättyi, kun Yhdysvallat päätti vetäytyä maasta vuonna 2021. Sen jälkeen Afganistan päätyi äärijärjestö Talibanin käsiin.
Libya 2011

Nato aloitti sotatoimet Libyassa maaliskuussa 2011 tarkoituksena suojata väestöä Muammar Gaddafin hallinnon hirmuteoilta. Nato valvoi lentokieltoaluetta ja asevientikieltoa ja iski sotilaskohteisiin sekä suojasi siviilejä. Sotatoimet päättyivät lokakuussa 2011 Gaddafin kuolemaan kapinallisten käsissä. Naton koneet olivat pommittaneet myös Gaddafin pakosaattuetta.
Niittyvoikukat

| Niittyvoikukat> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Cichorioideae
Suku::  Voikukat Taraxacum
Sektio::  Niittyvoikukat Hamata  H.Øllg.
Infobox OKNimi-testi OK: 
Niittyvoikukat (Taraxacum Hamata-sektio) on voikukkien (Taraxacum) sukuun kuuluva kasvisektio. Sektion pikkulajit ovat tunnistettavissa muun muassa lehtiensä sekä kehtosuomujensa ulkonäön perusteella muiden voikukkasektioiden lajeista.
Niittyvoikukat ovat monivuotisia ruohoja, jotka voivat kasvaa noin 30 cm korkeiksi. Lehdet ovat liuskoittuneita ja liuskat ovat usein taakäänteisiä sekä punertavajuovaisen keskisuonen omaavia. Lehtiruoti on voikukille epätyypillisesti siipipalteinen. Niittyvoikukkien kukinto on suurehko mykerökukinto, jonka kukat ovat kirkkaankeltaisia. Kehtosuomut ovat tummia ja ylöspäin suuntautuneita, mutta eivät yhteenkasvaneita. Niittyvoikukat kukkivat toukokuussa. Hedelmät ovat ruskehtavia.
Niittyvoikukat kasvavat niityillä, pihoilla ja laidunmailla sekä muilla vastaavankaltaisilla kasvupaikoilla.
Lajeja

Taraxacum fusciflorum – suruvoikukka
Taraxacum hamatiforme – lehvävoikukka
Taraxacum hamatum – niittyvoikukka
Taraxacum marklundii – gunnarinvoikukka
Taraxacum pseudohamatum – leukuvoikukka
Aiheesta muualla

Laji.fi: Niittyvoikukat (Taraxacum sect. Hamata)
Øllgaard, H., 1983: Hamata, a New Section of Taraxacum (Asteraceae) — Plant Systematics and Evolution 141 (3–4), s. 199–217, DOI:10.1007/BF00989002 (englanniksi)
Nurmijärven työväentalo

| Nurmijärven työväentalo |
| --- | --- |
 Nurmijärven työväenyhdistyksen talo, mahdollisesti 1950-1970 luvuilla?
Sijainti:  Nurmijärvi
Valmistumisvuosi:  1908
Purkuvuosi:  1972
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nurmijärven työväentalo oli Nurmijärven kunnan kirkonkylällä sijainnut työväentalo.
Historiaa

Nurmijärven kirkonkylän työväenyhdistys perustettiin vuonna 1905. Yhdistys osti vuonna 1906 tontin, jolla sijaitsi vanha torppa. Sitä laajennettiin seuraavana vuonna rakentamalla sen yhteyteen juhlasali ja näyttämö. Talo rakennettiin pääosin talkoovoimin, ja se valmistui vuonna 1908. Vuokratontti lunastettiin omaksi vuonna 1910. Työväentalon tontille päätettiin rakentaa vuonna 1972 vuokratalo, johon yhdistys sai myös omat kerhotilat.
Nurmijärven työväenyhdistyksen talon kattotalkoot 1908
Nara

| Nara (奈良市) |
| --- | --- |
 Ylhäältä vasemmalta: Wakakusayaman poltto, Tōdai-jin suuri buddha, Yakushi-ji, Tōdai-jin päähalli, Kasuga-taisha, kauris Naran puistossa.
 lippu:  symboli
 Naran sijainti Naran prefektuurissa.
 Nara
 Koordinaatit: 34°41′06″N, 135°48′17″E 
Valtio:  Japani
Alue:  Kansai
Prefektuuri:  Naran prefektuuri
Hallinto:  
 – Pormestari:  Gen Nakagawa
Pinta-ala:  
 – Kokonaispinta-ala:  276,94 km²
Väkiluku (12/2020):  354 878
 – Väestötiheys:  1 281 as./km²
Symbolit:  
 – Puu:  Quercus gilva
 – Kukka:  Prunus verecunda 'Antiqua' (Nara no yaezakura)
 – Lintu:  Idänsilkkikerttunen
 
 http://www.city.nara.lg.jp/ 
Infobox OKVirheellinen NIMI-arvo: 
Nara (jap. 奈良市, Nara-shi) on Naran prefektuurin pääkaupunki Honshūn saarella Kansain alueella Japanissa. Se sijaitsee sisämaassa prefektuurin pohjoisosassa Osakan itä- ja Kioton eteläpuolella. Kaupunki on rakentunut Naran allaslaakson pohjoisreunalle, ja idässä sen alue nousee Yamaton ylängölle. Narassa on 354 878 asukasta (joulukuussa 2020) ja sen pinta-ala on 276,94 neliökilometriä.
Nara eli silloinen Heijō-kyō toimi Japanin pääkaupunkina vuosina 710–784, suurimman osan kaupungin mukaan nimetystä Nara-kaudesta. Lukuisine historiallisine nähtävyyksineen Nara on tärkeä kulttuurikeskus ja turistikohde. Se valittiin yhdeksi Japanin ydinkaupungeista vuonna 2002.